আটলান্টিক সিটিতে ‘মহান শহীদ দিবস ও আন্তর্জাতিক মাতৃভাষা দিবস’ উদযাপনের ব্যাপক প্রস্তুতি | NYBangla.com
Home অন্যান্য খবর আটলান্টিক সিটিতে ‘মহান শহীদ দিবস ও আন্তর্জাতিক মাতৃভাষা দিবস’ উদযাপনের ব্যাপক প্রস্তুতি আটলান্টিক সিটিতে ‘মহান শহীদ দিবস ও আন্তর্জাতিক মাতৃভাষা দিবস’ উদযাপনের ব্যাপক প্রস্তুতি
Posted By: Abid RezaPosted date: February 12, 2017In: অন্যান্য খবর, প্রবাসের খবর, সব খবরNo Comments
আটলান্টিক সিটি থেকে সুব্রত চৌধুরি : যুক্তরাষ্ট্রের নিউজারসি অঙ্গরাজ্যের আটলান্টিক সিটিতে আন্তর্জাতিক মাতৃভাষা দিবস ও মহান একুশে উদযাপন উপলক্ষে ব্যাপক প্রস্থুতি চলছে। ‘মহান শহীদ দিবস ও আন্তর্জাতিক মাতৃভাষা দিবস উদযাপন’ উপলক্ষে মোঃ কামাল হোসেনকে আহবায়ক ও মোঃ বেলাল হোসেনকে সদস্য সচিব করে একটি কমিটি গঠন করা হয়েছে।এই কমিটির উদ্যোগে একুশের প্রথম প্রহরে আটলান্টিক সিটির মিঃ ষ্টিক রেস্টুরেন্টে অস্থায়ী শহীদ মিনারের বেদিতে বিভিন্ন সংগঠনের পক্ষ থেকে পুষ্পস্তবক অর্পণের ব্যাপক প্রস্তুতি গ্রহন করা হয়েছে।আয়োজকরা আটলান্টিক সিটির মুক্তিযুদ্ধের সপক্ষের রাজনৈতিক, সামাজিক সংগঠনকে রাত সাড়ে এগারোটায় মিঃ ষ্টিক রেস্টুরেন্টে সমবেত হয়ে একুশের প্রথম প্রহরে পুস্পস্তবক অর্পণের জন্য আহবান জানিয়েছেন।
এছাড়া সাউথ জারসি মেট্রো আওয়ামী লীগ এর উদ্যোগে একুশের প্রথম প্রহরে আটলান্টিক সিটির ১০২০ আটলান্টিক এভিনিউর অস্থায়ী শহীদ মিনারের বেদিতে বিভিন্ন সংগঠনের পক্ষ থেকে পুষ্পস্তবক অর্পণের ব্যাপক প্রস্তুতি গ্রহন করা হয়েছে।এই উপলক্ষে শওকত শিমুলকে আহবায়ক,রওশনউদদীনকে যুগ্ম আহবায়ক, ফরহাদ সিদ্দিককে সদস্য সচিব ও রবিউল হোসেন মাছুমকেে যুগ্ম সদস্য সচিব করে একটি কমিটি গঠন করা হয়েছে।
সাউথ জার্সি মেট্রো আওয়ামী লীগের ভারপ্রাপ্ত সভাপতি আহসান হাবীব ও সাধারন সম্পাদক জসীমউদদীন বাঙ্গালি জাতীয়তাবাদেে বিশ্বাসী আটলান্টিক সিটির বিভিন্ন আঞ্চলিক, সাংস্কৃতিক , রাজনৈতিক, সামাজিক, ব্যবসায়ী ও পেশাজীবি সংগঠনকে সংগঠনের উদ্যোগে স্থাপিত অস্থায়ী শহীদ বেদিতে একুশের প্রথম প্রহরে পুস্পস্তবক অর্পণের জন্য আহবান জানিয়েছেন।
বাংলাদেশ এসোসিয়েশন অব সাউথ জার্সির উদ্যোগে আটলান্টিক সিটির ২৭০৯ ফেয়ারমাউণ্ট এভিনিউস্থ ‘বাংলাদেশ কমিউনিটি সেণ্টার’এ ‘ সার্বজনীন একুশে উদযাপন-২০১৭’ এর ব্যানারে ‘মহান শহীদ ও আন্তর্জাতিক মাতৃভাষা দিবস’ উদযাপন করা হবে।এই উপলক্ষে ২০শে ফেব্রুয়ারি, সোমবার রাত সাড়ে দশটায় কবিতা আবৃত্তি ও সংগীত অনুষ্ঠান এবং একুশের প্রথম প্রহরে অস্থায়ী শহীদ মিনারে পুস্পস্তবক অর্পণ করা হবে। বাংলাদেশ এসোসিয়েশন অব সাউথ জার্সির সভাপতি জহিরুল ইসলাম বাবুল ও সাধারন সম্পাদক নুরুন্নবী চৌধুরি শামীম বাংলাদেশ কমিউনিটির সকল রাজনৈতিক দল ও সামাজিক সংগঠনকে মহান একুশের র্কমসূচীতে অংশ গ্রহন করার জন্য অনুরোধ জানিয়েছেন।